বড়পর্দায় আসছে ‘দেবী চৌধুরানী’, গানে গানে শ্রদ্ধা নিবেদন সঙ্গীতশিল্পীদের

ওয়েব ডেস্ক: পুজোয় বড়পর্দায় মুক্তি পেতে চলেছে দেবী চৌধুরানী (Devi Chowdhurani)। বঙ্কিম চন্দ্র চট্টোপাধ্যায়ের (Bankim Chandra Chatterjee) বিখ্যাত উপন্যাস ‘দেবী চৌধুরানী’র অবলম্বনে এই ছবিতে মুখ্য চরিত্রে ধরা দেবেন টলিপাড়ার নামজাদা অভিনেতা প্রসেনজিৎ চট্টোপাধ্যায় (Prosenjit Chatterjee) ও অভিনেত্রী শ্রাবন্তী চ্যাটার্জি (Srabanti Chatterjee)। শুভ্রজিৎ মিত্র পরিচালিত এই ছবি বলবে ১৭৭০’র সন্ন্যাসী বিদ্রোহের ইতিহাস। আর এবার বঙ্কিম চন্দ্রের ‘সেরা সৃষ্টি’র স্মরণে এক বিশেষ নিবেদন রাখলেন ছবির সঙ্গীত শিল্পীরা।

সম্প্রতি মুক্তি পেয়েছে দেবী চৌধুরানী ছবির অফিসিয়াল টিজার (Devi Chowdhurani Official Teaser)। ব্রিটিশ অত্যাচারিদের হাত থেকে বাংলার মাটিকে রক্ষা করতে বিদ্রোহের আগুন জ্বলেছিল বাংলায়। সন্ন্যাসী বিদ্রোহের মূল কান্ডারী ভবানী পাঠকের আদর্শে বেড়ে ওঠা সাধারণ এক বালিকার হাতে উঠেছিল যুদ্ধের অস্ত্রশস্ত্র। বঙ্গবাসীকে বুক দিয়ে আগলে রাখতে ক্রমে সে নারী হয়ে উঠেছিলেন ‘দেবী চৌধুরানী’।

আরও পড়ুন: ‘হোক কলরব’ আসছে রাজের নতুন সিনেমা

বঙ্কিম চন্দ্র চট্টোপাধ্যায়ের উপন্যাস অবলম্বনে এই ছবিতে ভবানী পাঠকের চরিত্রে ধরা দেবেন প্রসেনজিৎ চট্টোপাধ্যায় ও দেবী চৌধুরানী চরিত্রে ধরা দেবেন শ্রাবন্তী চ্যাটার্জি। আর এবার বঙ্কিম চন্দ্রের রচিত ‘বন্দে মাতরম’ জাতীয় সংগীতের ১৫০ বছর পূর্তি উপলক্ষে বিশেষ নিবেদন রাখলেন ছবির সঙ্গীত শিল্পীরা। ছবিতে বন্দে মাতরম গানটি রয়েছে। তাই শিল্পীদের কন্ঠে উঠে এল জাতীয় সংগীত। গানে গানে শ্রদ্ধা জানালেন তাঁরা। কন্ঠ শিল্পীর আসনে দেখা মিলল গায়িকা ইমন চট্টোপাধ্যায়, বিক্রম ঘোষ, দুর্নিবার ও অন্যান্য বিখ্যাত শিল্পীদের। দেশের জাতীয় সংগীতকে সঙ্গী করেই মুক্তি পেতে চলেছে দেবী চৌধুরানী।

View this post on Instagram

A post shared by Zee Music Bangla (@zeemusicbangla)

দেখুন অন্য খবর