বাংলার গণ্ডি পেরিয়ে সারা দেশে মুক্তি পেতে চলেছে ‘দেবী চৌধুরানী’

কলকাতা: চলতি পুজোয় মুক্তি পেয়েছে বঙ্কিমচন্দ্র চট্টোপাধ্যায়ের উপন্যাস অবলম্বনে শুভ্রজিৎ মিত্রের পরিচালনায় ছবি ‘দেবী চৌধুরানী’ (Devi Chowdhurani)। শ্রাবন্তী চট্টোপাধ্যায় এবং প্রসেনজিৎ চট্টোপাধ্যায়ের অভিনয় দেখে মুগ্ধ দর্শকরা। এই ছবি বহু মহলে প্রশংসিত হয়েছে। এবার বাংলার গণ্ডি পেরিয়ে সারা দেশে মুক্তি পেতে চলেছে ‘দেবী চৌধুরানী’।

গত ২৬ অক্টোবর বাংলায় মুক্তি পেয়েছিল দেবী চৌধুরানী। এবার গোটা দেশে মুক্তি পেতে চলেছে এই ছবিটি। আগামী ১০ অক্টোবর গোটা দেশে মুক্তি পাবে ‘দেবী চৌধুরানী’। সম্প্রতি এডিটেড মোশন পিকচার সোশ্যাল মিডিয়ায় লেখে, বাংলার মানুষের ভালোবাসা পেয়ে এবার আমাদের জয়যাত্রা পথ সারা ভারতে। জয় ভৈরবী। ভবানী পাঠকের চরিত্রে প্রসেনজিৎ চট্টোপাধ্যায় (Prosenjit Chatterjee) ছাড়াও ইতিহাস ভিত্তিক এই ছবি ‘দেবী চৌধুরানী’তে ডাকাতসম্রাজ্ঞীর ভূমিকায় রয়েছেন শ্রাবন্তী চট্টোপাধ্যায়। এছাড়াও গুরুত্বপূর্ণ সব চরিত্রে দেখা যাবে বিবৃতি চট্টোপাধ্যায়, দর্শনা বণিক, সব্যসাচী চক্রবর্তী, অর্জুন চক্রবর্তী, অ্যালেক্স ও’নিলকে।

আরও পড়ুন:খেলার সঙ্গী পেতে চলেছে ‘গোল্লা’! ভারতীর কোল আলো করে আসছে দ্বিতীয় সন্তান

প্রসঙ্গত, সন্ন্যাসী বিদ্রোহের প্রেক্ষাপটে তৈরি হওয়া বঙ্কিমচন্দ্র চট্টোপাধ্যায়ের উপন্যাস ‘দেবী চৌধুরানী’ উপন্যাস অবলম্বনে তৈরি হওয়া এই সিনেমা। ব্রিটিশ শাসন থেকে সাধারণ মানুষকে মুক্তি দিতে দেবী চৌধুরানীকে শান দেওয়া তরবারিতে পরিণত করলেন ভবানী। গুরুর আদেশে যোগ্য শিষ্যার মতো চৌধুরানী ঝাঁপিয়ে পড়লেন মাতৃভূমি রক্ষার্থে। সেই কাহিনিই শুভ্রজিৎ মিত্রের ফ্রেমে পর্দায় ফুটে উঠেছে।

অন্য খবর দেখুন